Document ID: 32007R0314

РЕГЛАМЕНТ (EO) № 314/2007 НА КОМИСИЯТА
от 22 март 2007 година
относно издаването на лицензии за износ в лозаро-винарския сектор
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 883/2001 на Комисията от 24 април 2001 г. за определяне на подробни правила за прилагане на Регламент (EO) № 1493/1999 на Съвета по отношение на търговията с продукти от лозаро-винарския сектор с трети страни (1), и по-специално член 7 и член 9, параграф 3 от него,
като има предвид, че:
(1)
Член 63, параграф 7 от Регламент (ЕО) № 1493/1999 на Съвета от 17 май 1999 г. относно общата организация на пазара на вино (2) ограничава предоставянето на възстановявания при износ за продуктите от лозаро-винарския сектор с обеми и разходи, договорени в споразумението за селското стопанство, сключено в рамките на Уругвайския кръг от многостранните търговски преговори.
(2)
Член 9 от Регламент (ЕО) № 883/2001 определя условията, при които могат да бъдат взети специфични мерки от страна на Комисията с цел избягване на надвишаване на предвиденото количество или на бюджета, наличен в рамките на това споразумение.
(3)
Въз основа на данните относно заявленията за лицензии за износ, с които Комисията разполага към 21 март 2007 г., все още наличното количество за периода до 30 април 2007 г. за зоните по местоназначение 1. Африка, 3. Източна Европа и 4. Западна Европа, посочено в член 9, параграф 5 от Регламент (ЕО) № 883/2001, има опасност да бъде надвишено без ограничения за издаването на тези лицензии за износ, съдържащи предварително определен размер на възстановяването. Затова следва да се приложи единен процент на приемане за заявленията, подадени на от 16 до 20 март 2007 г. , и да се прекрати за тези зони до 2 май 2007 г. издаването на лицензии за подадените заявления, както и подаването на заявления,
ПРИЕ НАСТОЯЩИЯ РЕГЛАМЕНТ:
Член 1
1. Лицензиите за износ, съдържащи предварително определен размер на възстановяването в лозаро-винарския сектор, за които са подадени заявления на от 16 до 20 март 2007 г. по силата на Регламент (ЕО) № 883/2001, се издават до достигане на 30,22 % от количествата, заявени за зона 1. Африка, 40,02 % от количества, заявени за зона 3. Източна Европа, и 83,80 % от количествата, заявени за зона 4. Западна Европа.
2. За продуктите от лозаро-винарския сектор, посочени в параграф 1, издаването на лицензии за износ, за които са подадени заявления от 21 март 2007 г. нататък, както и подаването от 23 март 2007 г. нататък на заявления за лицензии за износ, се прекратява за зони 1. Африка, 3. Източна Европа и 4. Западна Европа до 2 май 2007 г.
Член 2
Настоящият регламент влиза в сила на 23 март 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 март 2007 година.

Labels: 3
17
6